procesaur/Wiki.mk huggingface dataset:
Брана Випра

Браната Випра или Брана Випер (|Talsperre-Wippra или ''Wippertalsperre'') е брана на реката Випер во планините Харц. Се наоѓа близу Випра, недалеку од Мансфелд и Хетштет во Саксонија-Анхалт. Била изградена помеѓу февруари 1951 и ноември 1952.
Била изградена со цел да обезбеди индустриска вода за преработувачките капацитет за бакар во Мансфелд и Хетштет. Нејзината улога во заштитување од поплави е ограничена, бидејќи таа првично била изградена како помошна брана. Плановите за понатамошна поголема брана, никогаш не се реализирале. Браната Випер исто така произведува и електрична енергија, користејќи ја хидроенергијата. Капацитет на хидроцентралата е 22 kW.
Нејзин оператор е ''Talsperrenbetrieb Saxony-Anhalt''.
Браната е гравитациска, направена од бетон. Достапни се организирани посети во самата брана.
На браната е точката 219 од планинско-пешачката патека Harzer Wandernadel.
0.1 Вештачко езеро Випра
1 Поврзано
* Список на брани и вештачки езера во Германија
* Список на брани во Харц
Магдебург (регион)

Регионот Магдебург, познат и како регион Елба-Берде (|Region Magdeburg) — името на централниот регион во покраината Саксонија-Анхалт во Северна Германија. Вклучува предели од Магдебуршко Берде, Јерихов Ланд, северниот дел од Харц и Колбиц-Лецлинген. Центарот на регионот е градот Магдебург; други важни градови се Халденслебен, Ашерслебен, Штасфурт, Ошерслебен, Шенебек (Елба) и Бург. На исток од Елба-Берде се протега соседниот регион Анхалт-Витенберг. На југ се наоѓа Харц и Зале-Унштрут, на север е Алтмарк. Регионалната туристичка агенција го користи името Елба-Берде, кое првично доаѓа од регионалното планирање и било првпат употребено во 1990-тите. Моментално е користено на полето на туризмот за регионален маркетинг.
1 Окрузи
* Берде
* Јериховер Ланд
* Залцландкрајс
* Слободен град Магдебург
Општините во регионот Елба-Берде прават заеднички инфраструктурни планови и се обидуваат да се претстават заеднички на надворешни страни.
Биофизика

Биофизиката е интердисциплинарна наука која ги користи методите од физиката при проучување на биолошките системи. Таа ги поврзува физиката и биологијата, особено физиологијата. Проучувањата се вршат на сите нивоа на живата материја од молекуларно ниво па до ниво на цели организми.
Терминот „биофизика“ првично бил воведен од страна на Карл Пирсон во 1892 година.
Арнштајн (Саксонија-Анхалт)

Арнштајн (|Arnstein) — град во округот Мансфелд-Зидхарц, Саксонија-Анхалт, Германија. Бил создаден на 1 јануари 2010 со спојување на поранешните општини Алтероде, Бројнроде, Грајфенхаген, Харкероде, Квенштет, Зандерслебен, Штангероде, Зилда, Улцигероде и Велбслебен.
Индиски Потконтинент

Индиски Потконтинент (или Јужноазиски Потконтинент) — регион во Азија сместен на Индиската Плоча од Хиндукуш (Хималаи) и ги опфаќа венците Кунлун и Каракорум, образувајќи копнена површина што се протега сè до Индискиот Океан. Напати се користи како синоним за јужна Азија.
1 Опфат
Што сè влегува во Индискиот Потконтинент не е строго утврдено. Историски, ова е територијата на Голема Индија, која денес ги опфаќа земјите Индија, Пакистан и Бангладеш; пред 1947 биле дел од британска Индија. Во оваа дефиниција спаѓаат и Непал, Бутан и островската земја Шри Ланка, а понекогаш и Авганистан и Малдивите.
Регионот може да ја опфаќа и спорната територија Аксај Чин (дел од некогашното вазално кнежевство Џаму и Кашмир), денес во состав на кинескиот автономен регион Сјинџанг. Кога се користи поимот „индиски потконтинент“ подразбирајќи ја јужна Азија, понекогаш се изземаат Шри Ланка и Малдивите како острови, а се вбројуваат Тибет и Непал (или и тие се изземаат intermittently, зависно од контекстот).
2 Географија
Географски, Индискиот Потконтинент е полуостровски регион во јужна и средна азија, во облик на баклава ограничена со Хималаите на север, Хиндукуш на запад и Чинските Ридови (Аракански Планини) на исток, а на се протега до Индискиот Океан, до граничното подрачје со Арапското Море на југозапад и Бенгалскиот Залив на југоисток. Сметајќи ги сите седум земји, потконтинентот зафаќа површина од 4,4 милиони км<sup>2</sup>, што претставува 10% од површината на Азија и 2,4% од целиот свет. На него живеат 34% од населението на Азија (16,5% од светското население) со најразлични народи и култури.
3 Геологија
Најголемиот дел од регионот лежи на своја тектонска плоча наречена Индиска Плоча и е одделен од останатиот дел од Азија со планини. Пред 250 милиони години Индискиот Потконтинент бил составен дел од суперконтинентот Пангеја. Во периодот Креда (пред 90 милиони години) се одделил од Гондвана, а потоа се поместил на север, судирајќи се со Евроазиската Плоча и така создавајќи ги Хималаите и Тибетската Висорамнина. Потконтинеотот продолжува да се движи кон севрозапад по 5 см годишно, со што Хималаите постепено растат во височина.
4 Поврзано
* Индокина
* Јужна Азија
* SAARC
Боде (Випер)

Боде е мала 20-километарска река во Тирингија (Германија). Таа е лева притока на Випер. Нејзиниот извор е близу селото Холунген во малиот планински масив, наречен ''Ohmgebirge''. Оттука, Боде тече во југоисточен правец додека не се придружи на Випер кај Блајхероде. Неговиот слив е 104 км² и просечниот истек е околу 0,8 м<sup>3</sup>/с.
Випер (Зале)

Випер е река во Саксонија-Анхалт, Германија, лева притока на Зале и има должина од 85 километри. Името доаѓа од старогерманскиот збор „Uipparaha“, што означува „пејачка, пролетна река“.
1 Тек на реката
Випер потекнува од југоисточниот дел на Харц, близу Харцгероде на планините Ауерберг. Випер се придружува на Зале во Бернбург.
1.1 Притоки
Следните реки се притоки на Випер:* Шмале Елзе (Л)
* Волфсбергер Випер (Д) близу Данкероде
* Талспере Випра близу Випра
* Хорла (Бах) (Д) близу Випра
* Шмале Випер (Л) близу Випра
* Хаселбах (Випер) (д) близу Випра
* Брумбах (Бах) (Д) близу Фрисдорф
* Зенгелбах (Д) во Бизенроде
* Дорфбах (Випер) (Л) во Бизенроде
* Фатередер Тајх близу Ватероде
* Оксенпфулбах (Д) близу Фатероде
* Хагенбах (Випер) (Д) близу Мансфелд
* Талбах (Випер) (Д) близу Лајмбах
* Фуксбах (Випер) (Д) близу Гросернер
* Штокбах (Л) близу Гросернер
* Алте Випер , исто позната како Регенбек (Д) близу Бургернер
* Хадеборн (Л) во Хетштет
* Валбке, исто позната како Елгрундбах (Л) близу Видерштет
* Роте Веле (Випер) (Л) близу Залцкот/Ашерслебен
* Ајне (Л) близу Ашерслебен
* Милграбен (Випер) (Л) близу Грос Ширштет
1.2 Градови на Випер
Следниве градови се наоѓаат долж реката Випер:
* Випра, нас. 1.552
* Фрисдорф
* Рамелбург
* Бизенроде
* Ватероде
* Лајмбах
* Гросернер
* Хетштет, нас. 15.629
* Видерштет, нас. 1.074
* Зандерслебен, нас. 1.988
* Фреклебен, дел од општината Ашерслебен
* Дрондорф, дел од општината Ашерслебен
* Меринген
* Ашерслебен, нас. 29.357
* Клајн Ширштет
* Грос Ширштет, нас. 630
* Гирслебен, нас. 1.064
* Вармсдорф, нас. 812
* Гистен, нас. 4.605
* Осмарслебен
* Илберштет, нас. 1.155
* Бернбург, нас. 35.897
1.3 Воденици на Випер
* Wippermühle во Випра (денес познат како Миленкафе)* Kratzmühle помеѓу Фрисдорф и Рамелбург, наречен по првиот сопственик Никел Крац
* Herrenmühle помеѓу Фрисдорф и Рамелбург (моментално гарања), била користена како хостел некое време
* Klippmühle помеѓу Бизенроде и Ватероде
2 Поплава
* 1994: Помеѓу 12 и 13 април 1994, паднале големи количини на дожд во долниот дел на планините Харц, што предизвикале излевање на Випер.
Јован Владимир

Јован Владимир (околу 990 – 4 јуни 1016) — владетел на Дукља од околу 1000 до 1016 година. Убиен е подмолно од Јован Владислав во Преспа и е прогласен за прв српски светец.
1 Животопис
Неговото владеење се случува во текот на долготрајната војна помеѓу Самоиловото Царство и Византија. Јован Владимир бил во добри односи со Византија, но тоа не му помогнало да ја сочува својата земја од цар Самуил. Тој ја освоил Дукља во 1009 или 1010 година, а кнезот Владимир го затворил во престолнината Преспа. Таму, во него се вљубува Самуилова ќерка Теодора Косара, која го замолила својот татко да и’ дозволи да се омажи за Владимир. Цар Самуил му ја даде Косара на Владимир за жена и му ја враќа Дукља да владее со неа како негов вазал.
Владимир не се вклучува во војната помеѓу Самоиловото Царство и Византија, која кулминира во 1014 година со византиската победа над Самуил. По смртта на Самуил и по убиството на Гаврил Радомир, новиот владетел на Самоиловото Царство, Јован Владислав, го повикува Јован Владимир да го посети во Преспа. Косара го убедува Владимир да не оди во Преспа и оди самата таму. Јован Владислав ја прима со почести и повторно го повикува Владимир да дојде во Преспа, испраќајќи му златен крст на кој се заколна дека нема ништо штетно да му направи. Според Летописот на поп Дукљанин, одговорот на Владимир на оваа покана бил следниот:
„Знаеме дека Господ наш Исус Христос, кој за нас страдаше, не е на златен или сребрен крст распнат, туку на дрвен. Значи, ако твоето ветување е искрено и твоите зборови вистинити, испрати ми по монасите дрвен крст и, надевајќи се во помошта Господова на нашиот Исус Христос и полагајќи надеж во живиот крст и вредното дрво, ќе дојдам.“
Два епископи и еден аскет отишле кај дукљанскиот кнез, му предале дрвен крст и му потврдиле дека царот на него се заколнал дека никакво зло нема да му се случи. Владимир го бакнал крстот и со мала придружба заминал за Преспа. Штом стигнал таму, влегол во една црква за да се помоли. Кога излегол од црквата, држејќи го во раце дрвениот крст што му го испратил Јован Владислав, уште пред самите црковни порти го нападнале војниците на Јован Владислав и му ја отсекле главата. Тоа се случило на 22 мај 1016 година (стар календар).
Погребан е во Преспа, во истата црква пред која е убиен. Неколку години по неговата смрт, Косара ги пренела неговите мошти во црква близу неговиот двор во Дукља. Од 1381 година неговите мошти се чуваат во Манастирот на Свети Јован Владимир во Елбасан, а од околу 1995 година во православната соборна црква во Тирана. На 22 мај, за време на празникот на светецот, неговите мошти се носат во манастирот во Елбасан, каде на тој ден се собираат верници. Всушност, моштите на светецот се чуваат на неколку места: Света Гора (черепот), црквата „Св. Никола Болнички“ во Охрид (раката) и Тирана (горниот дел на телото). Во септември 2016 година, во Бар била осветена голема црква посветена на св. Јован Владимир.
Алтона-Норд

Алтона-Норд (|Altona-Nord) се наоѓа во округот Алтона во градот Хамбург, Германија и е еден од 105 квартови на Хамбург.
1 Географија
Според статистичкото биро на Хамбург и Шлезвиг-Холштајн, квартот има вкупна површина од 2,2 км<sup>2</sup>.
2 Демографија
Во 2006, во квартот ''Алтона-Норд'' живееле 21.406 луѓе. 15,1% биле деца под 18 години, а 9,8% имале 65 или повеќе години. 22,9% биле странци. 1.689 лица биле регистрирани како невработени. Во 1999, 55,1% од сите домаќинства биле составени од поединци.
Население по години
1987, 1988, 1989, 1990, 1991, 1992, 1993, 1994, 1995, 1996, 1997, 1998, 1999
19.424, 19.633, 19.853, 20.113, 20.288, 20.297, 20.542, 20.635, 20.586, 20.562, 20.497, 20.433, 20.725
2000, 2001, 2002, 2003, 2004, 2005, 2006
20.701, 20.949, 21.030, 21.125, 21.246, 21.158, 21.406
Во 2006, се случиле 3.314 кривично дело (155 дела на 1.000 луѓе).
3 Образование
Во 2006, имало 2 основни и 4 средни училишта во Алтона-Норд.
4 Економија
Holsten Brewery plc. се наоѓа во квартот.
5 Инфраструктура
5.1 Здравствен систем
23 лекари во приватни ординадии и 4 аптеки биле регистрирани во 2006.
5.2 Сообраќај
Алтона-Норд е опслужуван со системот на железничкиот сообраќај на градските возови преку станиците ''Холстенштрасе'' и ''Дибстајх''.
Според секторот на моторни возила (Kraftfahrt-Bundesamt), во Алтона-Норд биле регистрирани 5.682 приватни возила (269 возила на 1.000 луѓе).
Голдене Ауе (Саксонија-Анхалт)

Голдене Ауе (|Goldene Aue) — заедница на општини во округот Мансфелд-Зидхарц, во Саксонија-Анхалт, Германија. Пред 1 јануари 2010, била Амт. Се наоѓа јужно и западно од Зангерхаузен. Именувана е по долината Голдене Ауе. Седиштето на заедницата на општини е во Келбра.
Заедница на општини Голдене Ауе се состои од следниве општини:
# Берга
# Брикен-Хакпфифел
# Едерслебен
# Келбра
# Валхаузен
Каракорум

Каракорум (喀喇昆仑山脉, пинјин: ''Kālǎkūnlún Shānmài''; |काराकोरम, ''Kārākōrama''; |سلسلہ کوہ قراقرم) — голем планински венец што се протега низ пограничните краишта на Гилгит–Балтистан (Пакистан), Ладак (Индија) и регионот Сјинџанг (Кина). Влегува во состав на поширокиот систем на Хималаи, но сепак северно од самиот венец.
Венецот има најголема концетрација на планини над 8.000 м на светот, каде спаѓа вториот највисок врв во светот, К2 (8.611 м), кој е само 237 м понизок од Монт Еверест.
Каракорум е долг околу 500 км и се одликува со најголема покриеност со ледници во светот (вон поларните региони). Ледниците Сијачен (70 км) и Бијафо (63 км) се на второ и трето место по должина во светот вон поларните региони.
На североисток венецот се граничи со Тибетската Висорамнина, а на север со Памир. Јужната граница ја образуваат (од запад кон исток) реките Гилгит, Инд и Шајок, што го одделуваат од северозападниот крај на самите Хималаи како што реките се спојуваат на југозапад кон рамниците во Пакистан.
1 Највисоки врвови
The notable peaks of the Karakoram are:
* K2 (8.611 м)
* Гашербрум I (8.068 м)
* Брод Пик (Палчен Кангри) (8.047 м)
* Гашербрум II (8.035 м)
* Гашербрум III (7.952 м)
* Гашербрум IV (7.925 м)
* Дистагил Шар (7.885 м)
* Кунјанг Киш (7.852 м)
* Машербрум I (7.821 м)
* Батура I (7.795 м)
* Ракапоши (7.788 м)
* Батура II (7.762 м)
* Канжут Шар (7.760 м)
* Салторо Кангри (7.742 м)
* Батура III (7.729 м)
* Сасер Кангри (7.672 м)
* Чоголиза (7.665 м)
* Харамош (7.397 м)
* Момил Шар (7.343 м)
* Бајнта Брак (7.285 м)
* Кула Музтаг (7.273 м)
Најголемиот дел од највисоките врвови се наоѓаат во регионот Гилгит-Балтистан во Пакистан. Балтистан има над 100 врвови повисоки од 6.100 м.
1.1 Врвови со ознаката К
* К1: Машербрум
* К2
* К3: Брод Пик
* К4: Гашербрум II
* К5: Гашербрум I
* К6: Балтистански Врв
* К7: 6.934 м, кај долината Чаракуза
* К9: околу 7.000 м, кај Кулите Транго
* К10: Салторо Кангри I
* К11: Салторо Кангри II
* К12: подврв на Салторо Кангри
* К22: Сасер Кангри I
2 Превои
Од запад кон исток, Каракорум ги има следниве превои:
*Килик
*Минтака
*Хунџерапски Превој (највисок асфалтиран граничен премин во светот на 4.693 м)
*Шимшалски Превој
*Мустаг
*Каракорумски Превој
*Сасир
Од сите овие премини, само Хундерџапскиот Превој е прооден за моторни возила. Единствениот друг премин во редовна употреба е Шишалскиот, но истиот не навлегува во друга држава.
3 Поврзано
* Каракорум — древен град во подрачјето
* Каракорумски пат
* Гашербрум
* Список на највисоки планини (над 7.200 м)
Голдене Ауе

Голдене Ауе е долина во источна Германија, во покраините Тирингија и Саксонија-Анхалт. Се наоѓа помеѓу градовите Нордхаузен на запад и Зангерхаузен на исток. Се граничи со планинскиот масив Харц на север и Виндлајте и Кифхојзер на југ. Реката Хелме тече низ Голдене Ауе.
Голдене Ауе е исто така име на две ''заедници на општини'' во долината:
* Голдене Ауе (Саксонија-Анхалт)
* Голдене Ауе (Тирингија)
Даниел Ортон

Даниел Џозеф Ортон (роден на година, во Оклахома Сити, Оклахома) е американски професионален кошаркар во тимот на Ново Мексико Тандербрдс ( New Mexico Thunderbirds), во НБА лигата за развој, тим кој е во партнерство со НБА- тимот, Орландо Меџик. Даниел е центар со висина од
208 cm и тежина од 116 кг, и играше за универзитетот на Кентаки Вајлдкетс.
1 Средно училиште
Ортон беше голема ѕвезда додека играше за средното училиште, Бишоп Мекгинас (Bishop McGuinness), во Оклахома Сити. Тимот победи на државното првенство за бруцоши и во сите останати категории. За време на неговата завршна година, Даниел го скина неговиот преден лигамент на коленото, и со тоа ја прекина неговата последна сезона во средното училиште.
Даниел беше префрлен на универзитетот во Кентаки, од страна на Били Џилиспи, и покрај тоа, Џилиспи беше отпуштен во текот на завршната година на Ортон. Ортон ја продолжи својата лојалност спрема Кентаки, откако Џон Калипари беше ангажиран од страна на универзитетот. На разочарување на “Големата Сина Нација”, Ортон во неколку наврати изјави во медиумите дека направил грешка кога отишол во Кентаки, и требал да ги избере Канзас Џејхокс. Во последното рангирање на “Rivals.com”, Ортон беше оценет како трет најдобар центар во генерацијата 2009, и како 22-ри играч севкупно.
2 Универзитет
Ортон беше резерва во кошаркарскиот тим на Кентаки Вајлдкетс, во сезоната 2009-10, каде што во просек постигнуваше 3.4 бода, 3.3 скока и 1.4 блокади, и играше во просек 13.2 минути по натпревар. На 8 мај, 2010 година, Ортон најми менаџер и се прогласи себеси достапен за НБА- драфтот во 2010 година.
3 НБА
Даниел, на НБА- драфтот во 2010 година, беше избран севкупно како 29-ти пик од страна на Орландо Меџик. На 1 јули, 2010 година, Ортон го потпиша својот дебитантски договор со “Магичните”. На 1 декември, беше објавено дека Ортон ќе биде испратен во тимот на Ново Мексико Тандербрдс, во НБА лигата во развој. Во својот втор натпревар за Тандербрдс-и, Ортон доживеа повреда на коленото, и со тоа сезоната за него беше завршена. На 21 декември, 2011 година, во натпревар од подготвителниот дел на сезоната против Мајами Хит, Даниел ги постигна своите први бодови во НБА со два скок-шута, и натпреварот го заврши со четири бода.
Земјотрес и цунами во Тохоку 2011

Земјотресот од 2011 г. во близина на тихоокеанскиот брег на регионот Тохоку (јапонски: 东北 地方 太平洋 冲 地震 (''Tōhoku chihō Taiheiyō oki jishin'')), исто така познат како Земјотресот во Тохоку 2011, или Големиот земјотрес во источна Јапонија, (јапонски: „Големата катастрофа од земјотресот во источна Јапонија“ (东 日本 大 震灾 Higashi Nihon Daishinsai)) беше подморски текстонски земјотрес со јачина од 9,0 степени во близина на брегот на Јапонија. Се случи во 14:46 ЈСВ (05:46 КУВ) во петок, на 11 март 2011 г., со епицентар околу 70 км источно од Полуостровот Ошика на Тохоку и хипоцентар на подводна длабочина од околу 32 км. Тоа беше најсилниот познат земјотрес што некогаш ја погодил Јапонија, и еден од петте најсилни земјотреси во светот, откако започна современото водење евиденција во 1900 г. Земјотресот предизвика моќно цунами со бранови кои достигнаа височина до 40,5m во градот Мијако, во префектурата Ивате во Тохоку, а во околината на Сендај стигнаа до 10 км на копното. Земјотресот го помести Хоншу за 2,4m на исток и се проценува дека ја помери Земјата околу својата оска меѓу 10 и 25 см.
Цунамито предизвика голем број на јадрени несреќи, пред сè топење во три реактори во никлеарната централа „Фукушима 1“ кое сè уште трае, поради што мораше да се евакуираат околните подрачја што влијаеше врз стотици илјади жители. Многу електрични генератори беа извадени, а имаше есплозии во најмалку три јадрени реактори поради водороден гас што се собирал во нивните надворешни објекти за задржување откако системот за ладење откажа. Жителите во полупречник од 20 км на атомската централа „Фукушима 1“ и полупречник од 10 км „Фукушима 2“ се евакуирани. Сепак, САД препорача евакуација на своите граѓани до 80 км од централата.
Национална полициска агенција на Јапонија потврди 15.844 смртни случаи, 5890 повредени и 3451 исчезнати лица во осумнаесет префектури, како и над 125.000 оштетени или уништени згради. Земјотресот и цунамито предизвикаа обемно и тешко структурно оштетување во Јапонија, вклучувајќи тешки оштетувања на патишта и железници, како и пожари во многу области и уништување на брани. Јапонскиот премиер Наото Кан изјави; „Во 65 години по крајот на Втората светска војна, ова е најтешката и најстрашната криза во Јапонија“. Околу 4,4 милиони домаќинства во североисточниот дел на Јапонија останаа без електрична енергија и 1,5 милиони без вода.
Според проценки на почетокот, осигурените загуби само од земјотресот се 14,5 до 34,6 милијарди долари. Банката на Јапонија даде 15 билиони јени (183 милијарди долари) на банкарскиот систем на 14 март, во обид да се нормализираат условите на пазарот. Светската банка проценува дека економската штета изнесува 235 милијарди долари, што значи ова е најскапата природна катастрофа во историјата на светот.
Планинска гуштерица

Планинска гуштерица (науч. ''Lacerta agilis'') — вид гуштер од семејството вистински гуштери, чиј ареал се протега низ речиси целата Европа и источно до Монголија. Не живее на Пиринијскиот Полуостров и европскиот дел на Турција. Распределбата ѝ е релативно раштркана.
Има светол стомак и лента на грбот: мажјаците се потемни по боја, а стануваат делумно или целосно светлозелени во сезоната за парење. Достигнуваат должина до 25 см.
Има неколку подвида, од кои најзападен е ''Lacerta agilis agilis''. Кај овој и другите два најзастапени западни подвида (''Lacerta agilis argus'') грбната лента е тенка и испрекината, или пак воопшто ја нема. Ова важи особено за третоспоменатиот подвид, кој има и фази кајшто е сосем црвен и кафеав на грбот, без никакви белези. Кај овие два подвида, мажјаците сезонски позеленуваат само на боковите, но источните видови (претежно ''Lacerta agilis exigua'') мажјаците знаат да бидат целосно зелени, дури и вон сезоната за парење.
Женките ги несат јајцата во ровит песок на сончево место, а младите се развиваат и изведуваат благодарение на топлината на песокот.
1 Во Република Македонија
Во Република Македонија, планинската гуштерица е најзастапена во националниот парк Маврово и на планината Пелистер, каде е врзана за моликата како живеалиште.
Примерок на планинската гуштерица е изложен како експонат во Природнонаучниот музеј на Македонија во Скопје.
2 Поврзано
* Алпска фауна
Окрузи во Лондон

Административното подрачје Голем Лондон содржи 32 окрузи (анг. ''London boroughs''). Внатрешен Лондон опфаќа 12 плус Сити. Надворешен Лондон се состои од 20-те преостанати окрузи во состав на Голем Лондон.
1 Функции
Со окрузите управуваат совети (''London Borough Councils'') кои се избираат на секои четири години. Окрузите се главни единици на локалната самоуправа на Лондон и се надлежни за речиси сите месни служби во своите подрачја: училишта, социјални служби, комуналии и патишта. Извесни задолженија на ниво на цел град ѝ припаѓаат на Управата на Голем Лондон (''Greater London Authority''), а извесни јавни услуги и лобирањето на владата се вршат во рамките на советите. Некои окружни совети се здружуваат во извесни надлежности како комуналиите. Окрузите се самоуправни окрузи, како градски еквивалент на редовните. Секој округ има своја Локална образовна управа (''Local Education Authority'').
2 Поврзано
* Боро
* ISO 3166-2:GB
Валхаузен (Саксонија-Анхалт)

Валхаузен (|Wallhausen) — општина во округот Мансфелд-Зидхарц, во Саксонија-Анхалт, Германија. Се наоѓа на реката Хелме, северно од планинскиот масив Кифхојзер и границата со Тирингија. Валхаузен е дел од заедницата на општини Голдене Ауе.
Хелме

Хелме е река во централна Германија, која е околу 65 километри долга и претставува лева (западна) притока на Унштрут во покраините Тирингија и Саксонија-Анхалт.
1 Тек
Реката извира во Тирингија, јужно од планините Харц во округот Ајхсфелд. Неговиот извор се наоѓа на северните падини на Омгебирге помеѓу Вајсенборн-Лидероде и Штекај од ''Helmspring''. Хелме тече источни низ општините Хоенштајн и Вертер до Нордхаузен. Близу Херинген, на реката ѝ се придружуваат водите на Цорге од Харц. Северозападно на ридовите Кифхојзер навлегува во вештачко езеро и преку браната Келбра во Голдене Ауе. Оттука Хелме - сега во покраината Саксонија-Анхалт – продолжува источно, течејќи низ Росла и Алштет, каде свртува кон југ и влегува повторно во Тирингија. Близу Калбсрит, југоисточно од Артерн, се влева во Унштрут.
Келбра

Келбра (|Kelbra) — град во округот Мансфелд-Зидхарц, во Саксонија-Анхалт, Германија. Се наоѓа северно од планините Кифхојзер, околу 20 километри западно од Зангерхаузен и 20 километри источно од Нордхаузен. Келбра е дел од ''заедницата на општини'' Голдене Ауе.
Келбра се наоѓа на северните падини на планините Кифхојзер во Голдене Ауе. B 85 сојузниот автопат започнува во соседното село Берга и води низ Келбра преку Кифхојзер до Пасау.
Поради близината на браната Келбра и Кифхојзер, градот е туристички центар, но страда од големиот сообраќај, особено мотоцикли, бидејќи на Кифхојзер започнува привлечна патека.
Близу е пештерата Барбароса и воената панорама во Бад Франкенхаузен. Келбра е добра почетна точка за излети во Харц.
Селата Ситендорф, Тиледа (Кифхојзер) и Тирунген припаѓаат на градот Келбра.
1 Збратимени градови
Келбра е збратимен со англиското село Фрамптон Котерел и германскиот град Бад Залцдетфурт.
Силикат

Силикатите (SiO<sub>4</sub><sup>4-</sup>) се многу сложени хемиски соединенија. Од нив растворливи во вода се само солите на алкалните метали, слично на карбонатите, додека силикатите на другите метали не се растворливи во вода. Заедно со силициум диоксидот, силикатите се главни материјали од кои е изградена Земјината кора. Во неа, пред се, се застапени силикатите на алуминиумот, железото и магнезиумот. Сите глини и повеќето карпи и почви се составени токму од овие силикати.
Меѓу големиот број силикати најголемо значење има момирокот, кој е важна суровина во производството на порцелан и огноотпорен материјал.
1 Поврзано
* Силикатни минерали
* Силикатни алги
Гуштери (род)

Гуштерите (науч. ''Lacerta'') се род на влекачи од фамилијата Вистински гуштери (''Lacertidae''). Родот е прилично разновиден, со околу 40 вида.
1 Класификација
Род ''Гуштери''*планинска гуштерица (''Lacerta agilis'')
*анадолски гуштер (''Lacerta anatolica'')
*Андреанскиев гуштер (''Lacerta andreanskyi'')
*арански гуштер (''Lacerta aranica'')
*Аврелиов гуштер (''Lacerta aurelioi'')
*Бедријагин гуштер (''Lacerta bedriagae'')
*западен зелен гуштер (''Lacerta bilineata'')
*пиринејски гуштер (''Lacerta bonnali'')
*''Lacerta brandtii''*кападокиски гуштер (''Lacerta cappadocica'')
*зеленомешест гуштер (''Lacerta chlorogaster'')
*''Lacerta cyanisparsa''*Оманов гуштер (''Lacerta cyanura'')
*Данфордов гуштер (''Lacerta danfordi'')
*елбруски гуштер (''Lacerta defilippii'')
*''Lacerta dryada''*мадеирски гуштер (''Lacerta dugesii'')
*Фраин гуштер (''Lacerta fraasii'')
*грчки гуштер (''Lacerta graeca'')
*''Lacerta herseyi''*Хорватов гуштер (''Lacerta horvathi'')
*Џајакаров гуштер (''Lacerta jayakari'')
*''Lacerta kulzeri''*либански гуштер (''Lacerta laevis'')
*дамчест гуштер (''Lacerta lepida'')
*''Lacerta media''*ибериски гуштер (''Lacerta monticola'')
*мосорски гуштер (''Lacerta mosorensis'')
*''Lacerta muralis''*''Lacerta oertzeni''*остромуцкест гуштер (''Lacerta oxycephala'')
*''Lacerta pamphylica''*џуџест гуштер (''Lacerta parva'')
*ибериски смарагден гуштер (''Lacerta schreiberi'')
*''Lacerta steineri''*кавкаски смарагден гуштер (''Lacerta strigata'')
*голем зелен гуштер (''Lacerta trilineata'')
*зелен гуштер (''Lacerta viridis'')
*живороден гуштер (''Lacerta vivipara'', ''Zootoca vivipara'')
*''Lacerta zagrosica''
eu:Gardatxo
Мадам де Помпадур

Жана Поасон попозната под псевдонимот Мадам де Помпадур ( во - во ), жената што се прочула со својата убавина и смислата за хумор, во Версајската палата се вселила како љубовница на Луј XV. Ентузијастички ги поддржувала уметничките и интелектуалните потфати на своите современици.
Тиледа

Тиледа — село и поранешна општина во округот Мансфелд-Зидхарц, во германската покраина Саксонија-Анхалт. Од 1 јули 2009, е дел од градот Келбра. Тиледа се наоѓа на северните падини на планинскиот масив Кифхојзер со споменикот Кифхојзер.
Населбата била првпат спомената во раниот 9 век како ''Dullide'', посед на опатијата Херсфелд. Венчавката во 972 г. на царот Отон II се случила во царскиот имот кај Тиледа. Археолошките пронајдоци го потврдија постоењето на замокот; сега е музеј од отворен тип.
Востание на Матија Губец

Словенија и Хрватска долго време се наоѓале под власта на австриската држава. Тогаш селаните живееле во тешка положба, во беда и немаштија. Господарите од нив барале повеќе да работат, повеќе да произведуваат, за да можат тие што побогато да живеат без труд.
Селаните не можеле повеќе да трпат и во 1573 година кренале востание. Тоа зафатило краишта во Хрватска и Словенија. На чело на востанието застанал храбриот селанец Матија Губец.
Во почетокот востаниците имале успех. Тие храбро се бореле, но не можеле докрај да ги издржат немилосрдните напади на значително повооружениот непријател. Така востанието било задушено. Матија Губец бил убиен на ѕверски начин, а многу луѓе биле измачувани и убиени.
1 Поврзано
* „Селанска буна“, роман на Аугуст Шеноа
Германски театар (Хамбург)

Германскиот театар (герм. ''Deutsches Schauspielhaus'') е театар во квартот Занкт Георг во градот Хамбург, Германија. Со капацитет од 1.192 гледачи, се вбројува меѓу најголемите театри во Германија. Бил основан во 1901 од познатата глумица Франциска Елменрајх.
Каранфилче

Каранфилче (''Syzygium aromaticum'') е сосушена цветна пупка од истоименото растение. По потекло е од Молучките Острови, а денеска најмногу се произведува во: Танзанија, Мадагаскар и Индија. Најголем светски извозник е Танзанија.
Кифхојзер

Кифхојзер (|Kyffhäuser) — ридски масив, кој се наоѓа на границата на германската покраина Тирингија со Саксонија-Анхалт. Се наоѓа на јужниот дел од Харц. Масивот има должина од 19 и ширина од 7 км. Ја достигнува највисоката точка на Кулпенберг (473,4 м), кој се наоѓа во Тирингија. Кифхојзер е значаен за германската традиционална митологија како место за одморање на царот Фридрих Барбароса, кој се удавил на 10 јуни 1190 г. во реката Ѓоксу близу Силифке во текот на Третата крстоносна војна.
Името Кифхојзер веројатно потекнува од ''cuffese'' што означува глава или врв. Населбата Тиледа на северните падини веќе била спомната на почетокот на IX век од ''Breviarium Lulli'' како ''Dullide'', имот на опатијата Херсфелд. Царскиот имот кај Тиледа е потврден со венчавката на зарицата Феофану во 972 г. Првиот замок на ридот над населбата бил поставен од светиот римски цар Хајнрих IV во текот на неговиот конфликт со Саксонците. Неговиот син Хајнрих V ги наследил кавгите и замокот конечно бил поседуван од саксонкиот војвода (подоцна цар) Лотар Суплинбуршки во 1119 г. Самиот Лотар ја започнал обновата и ''Reichsburg Kyffhausen'' бил завршен под власта на царот Фридрих Барбароса.
Според легендата, Барбароса всушност не е умрен, туку спие во скриена комора под ридовите Кифхојзер, седејќи на камена маса. Неговата брада, наводно расте толку долго со векови, што расте низ масата. Како сличната легенда за Кралот Артур, Барбароса наводна чека момент за неговата земја, кога повторно ќе се појави на ридот. Присуството на габраните околу врвот на Кифхојзер се вели дека е знак за продолжување на присуството на Барбароса.
Денес, ридовите се туристичка атракција, на кои е обновен средновековниот замок од XI век. На самата планина се наоѓа Кифхојзерскиот споменик, изграден во 1896 г., кој ги прикажува царевите Вилхелм I и Фридрих Барбароса.
1 Поврзано
* Тиледа
* Фридрих Барбароса
* Отон II
Лост

Лост претставува секое тврдо тело кое може да се врти околу една неподвижна точка (ослонец) и притоа му дејствуваат две сили кои се стремат да направат спротивни завртувања. Претставува една од шесте прости машини опишани од ренесансните научници. Со употреба на мала сила со лостот може да се совладаат големи отпори. Најстарите записи за лостот потекнуваат од III век п.н.е. во списите Архимед.
Бергедорф (кварт)

Бергедорф е кварт (''Stadtteil'') во истоимениот округ (''Bezirk'') на Слободниот и ханзеатски град Хамбург во северна Германија.
1 Историја
Квартот бил првпат споменат во 1162. Денешниот кварт е стариот град Бергедорф и се наоѓа на реката Биле, десна притока на Елба.
2 Географија
Бергедорф, кој се наоѓа во југоисточниот дел на Хамбург, се граничи со квартовите Лобриге, Билвердер, Алермее, Курслак и Алтенгаме; и со округот Војводство Лауенбург, во Шлезвиг-Холштајн.
In 2006, the quarter Bergedorf has an area of .
3 Демографија
Во 2006, во квартот Бергедорф живееле 40.678. Густината на населеност била 3.587 жители на км<sup>2</sup>. 19% биле деца под 18 години, а 16,2% имале 65 или повеќе години. 9,9% биле странци. 2.479 луѓе биле регистрирани како невработени. Во 1999, постоеле 19.603 домаќинства и 38% од сите домаќинства биле составени од поединци.
Според секторот за моторни возила (Kraftfahrt-Bundesamt), во квартот Бергедорф биле регистрирани 15.104 приватни возила (372 возила/1000 луѓе).
Постојат 8 основни и 5 средни училишта во квартот Бергедорф и 112 лекари во приватни ординациии и 12 аптеки.
За разлика од останатите квартови на Хамбург, Бергедорф сè уште го има своето градско собрание.
4 Познати жители
* Јохан Адолф Хасе
* Хајнрих Ратман
* Фридрих Кризандер
* Ида Бој-Ед
* Фердинанд Пфол
* Бернхард Шмит
* Антон Алојс Тимпе
* Курт А. Кербер
* Франк Апел
* Јерг Пилава
Вистината преовладува

Вистината преовладува (|Pravda vítězí) е националното гесло на Чешката Република, кое е испишано на банерот на чешкиот претседател и истото е наведено во чешкиот устав.
1 Потекло и значење
Геслото е напишано и на споменикот Јан Хус во Прага. Денес се верува дека истото потекнува од фразата на Јан Хус: „Барај ја вистината, слушни ја вистината, научи ја вистината, сакај ја вистината, зборувај ја вистината, држи сè до вистината и брани ја вистината до смрт“. „Вистината преовладува“ било усвоено како гесло од првиот претседател на Чехословачка Томаш Масарик во 1918 година.
Концептот на вистината има долга традиција во чешката политичка мисла. Јан Хус и Јан Амос Комениј ја поврзале вистината со теолошките аспекти, додека етичките погледи на Масарик биле поставени наспрема лагата.
2 Поврзано
*Список на национални гесла
* Чешка Република
* Чехословачка
Зандерслебен

Зандерслебен (|Sandersleben) — град и поранешна општина во округот Мансфелд-Зидхарц, во Саксонија-Анхалт, Германија. Се наоѓа на реката Випер, околу 17 километри северно од Ајслебен. Од 1 јануари 2010, е дел од градот Арнштајн.
Конор Викам

Конор Викам(англиски: ''Connor Wickham'') — англиски фудбалер кој моментно игра за екипата на Сандерленд во Премиер лигата.
Тој пред тоа играл за младите каѕегории на Рединг и Ипсвич Таун.На Европското првенство за играчи до 17 години 2010 година тој го постигнал победеносниот гол за Англија во финалето.
1 Рани години
Викам е роден во Херефорд. Тој започнал да тренира во фудбалскиот клуб Рединг на само 4 години. Неговиот татко е од Северна Ирска.
2 Клупска кариера
2.1 Ипсвич
Тој дебитирал за Ипсвич Таун на само 16 години и 11 дена.Во поразот дома на неговиот тим од Донкастер Роверс со 3-1, тој се појави како резерва во 66-тата минута на местото на Величе Шумуликоски.Со тоа влезе во историјата на Ипсвич како најмлад фудбалер кој заиграл за овој клуб.
2.2 Сандерленд
На 29 јуни Викам го напушти Ипсвич Таун и потпиша за Премиер лигашот Сандерленд за сума од 9 милиони фунти.Своето деби во Премиер лигата во дресот на Сандерленд го имаше во второто коло од сезоната 2011-2012 против Њукасл Јунајтед во популарното Tyne-Wear дерби.
3 Статистика на кариерата
Сезона, Клуб, Лига, Чемпионшип, ФА Куп, Лига Куп, ФЛТ, Плеј-оф, Вкупно, Дисциплина
Меч, Голови, Меч, Голови, Меч, Голови, Меч, Голови, Меч, Голови, Меч, Голови, ,
2008–09, Ипсвич Таун, Чемпионшип, 2, 0, 0, 0, 0, 0, –, –, –, –, 2, 0, 0, 0
2009–10, 26, 4, 1, 0, 2, 2, –, –, –, –, 29, 6, 4, 0
2010–11, 37, 9, 1, 0, 3, 0, –, –, –, –, 41, 9, 5, 0
Ипсвич вкупно, 65, 13, 2, 0, 5, 2, 0, 0, 0, 0, 72, 15, 9, 0
2011–12, Сандерленд, Премиер лига, 11, 1, 0, 0, 1, 0, –, –, –, –, 12, 1, 0, 0
Сандерленд вкупно, 11, 1, 0, 0, 1, 0, 0, 0, 0, 0, 12, 1, 0, 0
Во карирата вкупно, 76, 14, 2, 0, 6, 2, 0, 0, 0, 0, 84, 16, 9, 0
од 10 јануари
4 Титули
4.1 Англиска фудбалска репрезентација до 17 години
*Европско првенство за играчи до 17 години (1) победник : 2010
Фолксдорф

Фолксдорф е кварт на Хамбург. Се наоѓа во североисточниот дел на градот, околу 15 километри од центарот на градот.
Фолксдорф припаѓа на округот Вандсбек. Има површина од 11,6 км<sup>2</sup> и 19.800 (2008) жители.
Зангерхаузен

Зангерхаузен (|Sangerhausen) — град во Саксонија-Анхалт, Германија, главен град на округот Мансфелд-Зидхарц. Се наоѓа југоисточно на Харц, околу 35 километри источно од Нордхаузен и 50 километри западно од Хале (Зале).
1 Историја
Зангерхаузен е еден од најстарите градови во историскиот регион на Тирингија, спомнат во документ од 991, како царски имот на императорот. Со венчавката, преминал во Тирингија, а по 1056 станал независно грофовија. Станувајќи повторно дел од Тирингија, паднал во 1249 на Мајсен, а во 1291 на Бранденбург. Во 1372, преминал кон Саксонија и се создал на дел од таа територија до 1815, кога се обединил со Прусија. На 1 јануари 2008, општината Випра била припоена кон него.
2 Главни знаменитости
*''Altes Rathaus'' („Старо градско собрание“), подигнато во 1431-1437 откако претходното изгорело во 1358.
* Црква Света Богородица (''Marienkirche''), изградена во 1350 во готски стил.
* Црква Свети Јаков (''Jakobikirche'', 1457-1542), доцна готска градба со наос и три патеки. Била висока 61 метар со камбанарија со барокна фасада. Внатрешноста има богата декорација насликана од Георг Ботшилд во 1665, додека хорските места и високиот олтар се од августинскиот манастир затворен во 1539. Сместува бројни гробници и портрети.
* Црква Свети Улрих (''Ulrichkirche''), една од најинтересните романски цркви во Германија. Таа е базилика изградена во 1116-1123, со ѕвоно додадена во 15-от век.
*''Altes Schloss'' („Стар замок“), изграден од лордовите на Мајсен. Само кулата преживеала. Новиот дворец или ''Neues Schloss'' бил изграден од Каспар Трилер, министер за финансии на Електорат Саксонија, од 1612 до 1622. Изграден е во ренесансен стил и сега го сместува окружниот суд.
Во близина се познатите споменик Кифхојзер итн. пештера Барбароса, единствената анхидритна пештера во Европа, која може да биде посетуван од туристите. Зангерхаузен е исто така дом на Европа-Розариум, најголемата збирка на рози во светот, основана во 1903.
3 Меѓународни односи
Зангерхаузен е збратимен со:
* Забже, Полска
Алтенгаме

Алтенгаме се наоѓа во округот Бергедорф на Слободниот и ханзеатски град Хамбург во северна Германија. Квартот е претежно рурален и се наоѓа на десниот брег на реката Елба. ''Алтенгаме'' е најисточниот дел на Хамбург.
1 Географија
Квартот има вкупна површина од 15,6 км<sup>2</sup>. Квартот се состои од населбите ''Алтенгаме'' и ''Боргхорст'' и околните земјоделски фарми. Западната граница е со квартовите Курслак и Нојенгаме, со реката ''Дофе Елба'' како нејзина граница. На исток и север е покраината Шлезвиг-Холштајн со округот Лауенбург. На југ со реката Елба е границата со Долна Саксонија со округот Харбург.
2 Демографија
Густината на населеност била 141 жител на км<sup>2</sup>}. 19,3% биле деца под 18 години, а 19,7% имале 65 или повеќе години. 1,9% биле странци. 43 лица биле регистрирани како невработени.
Во 1999, постоеле 854 домаќинства, од кои 30% имале деца под 18 години, кои живееле со нив и 21,3% од сите домаќинства биле составени од поединци. Просечната големина на домаќинството била 2,5.
Во 2006, имало 52 кривични дела (24 дела на 1000 луѓе).
2.1 Население по години
Население се брои од службата за пријавување граѓани на 31 декември секоја година.
1987, 1988, 1989, 1990, 1991, 1992, 1993, 1994, 1995, 1996
1.997, 1.984, 1.969, 1.994, 2.012, 2.034, 2.040, 2.049, 2.055, 2.070
1997, 1998, 1999, 2000, 2001, 2002, 2003, 2004, 2005, 2006
2.083, 2.096, 2.097, 2.107, 2.123, 2.132, 2.140, 2.135, 2.198, 2.198
2007, 2008, 2009, 2010, 2011
2.220, 2.194, 2.192, 2.171, 2.204
3 Образование
Имало 1 основно и ниту едно средно училиште во квартот Алтенгаме.
4 Инфраструктура
4.1 Здравствен систем
Во Алтенгаме има 1 градинка за деца и исто така 3 лекари во приватни ординации и нема ниту една аптека.
4.2 Сообраќај
Алтенгаме не е опслужуван со железничкиот систем на градските возови или подземната железница. Јавниот превоз е обезбедуван со автобуси.
Според секторот за моторни возила (Kraftfahrt-Bundesamt), во квартот биле регистрирани 1.185 приватни возила (539 возила/1000 луѓе). Имало вкупно 5 сообраќајни несреќи, сите 5 со жртви.
5 Додатна литература
* Hans-Karl Lange: ''Altengamme im Wechsel und Wandel von acht Jahrhunderten.'' In: Lichtwark. 51. Publisher: Lichtwark-Auschuß, Bergedorf, 1987. See now: Publisher: HB-Werbung, Hamburg-Bergedorf.
* HARRI (Pseudonym for Harald Richert): ''Die älteren Kirchenglocken des ehemaligen Amtes Bergedorf ''. In: Lichtwark-Heft| 69. Publisher: HB-Werbung, Hamburg-Bergedorf.
Ралштет

Ралштет е кварт (''Stadtteil'') во округот Вандсбек (''Bezirk'') на Слободниот и ханзеатски град Хамбург во северна Германија.
1 Историја
Квартот бил првпат споменат во 1248 со името ''Radoluestede''.
2 Географија
Квартот, кој се наоѓа во североисточниот дел на Хамбург, е најголемиот во округот и еден од најголемите во градот. Се граничи со квартовите на Хамбург Фолксдорф, Фармзен-Берне, Тондорф и Јенфелд; и округот Штормарн, во Шлезвиг-Холштајн.
3 Демографија
Во 2006, во квартот Ралштет живееле 86.413 луѓе. Густината на населеност била 3.252 жители на км<sup>2</sup>. 17,4% биле деца под 18 години, а 22,5% имале 65 или повеќе години. Странци биле 9% од населението. 3.983 лица биле регистрирани како невработени.
Во 1999, имало 41.301 домаќинство, од кои 22,4% имале деца под 18 години, кои живееле со нив, а 38,8% од сите домаќинства биле составени од поединци. Просечната големина на домаќинството била 2,05.
4 Образование
Меѓу училиштата во Ралштет се: Гимназија Олденфелде, Гимназија Ралштет, Гимназија Мајендорф и Ново училиште Хамбург.
Ранлив вид

Ранлив вид (англ. ''Vulnerable species'', ''VU'') е вид заведен во Црвениот список на Меѓународниот сојуз за заштита на природата како на пат да биде загрозен доколку не се подобрат условите што му попречуваат на неговиот опстанок и размножување.
Ранливоста претежно се должи на загуба или опустошување на природните живеалишта на видовите. Овие видови се надгледуваат и организациите настојуваат да спречат тие да станат загрозени.
1 Поврзано
* Загрозен вид
* Ранливи видови на Црвениот список на МСЗП
Зегебит Мансфелдер Ланд

Зегебит Мансфелдер Ланд (|Seegebiet Mansfelder Land) — општина во округот Мансфелд-Зидхарц, во Саксонија-Анхалт, Германија. Била создадена на 1 јануари 2010 со спојување на поранешните општини Амсдорф, Азелебен, Ердеборн, Хорнбург, Литхендорф, Нехаузен, Реблинген ам Зе, Зебург, Штетен и Ванслебен ам Зе.
Гербштет

Гербштет (|Gerbstedt) — мал град во Саксонија-Анхалт, во округот Мансфелд-Зидхарц. Историски бил град на рудари и кожари (на германски ''Gerber''), од каде дошло и името на градот.
1 Географија
Градот Гербштет се наоѓа 9 километри западно од Хетштет и 13 километри северно од градот Ајслебен.
2 Делови на градот
Следните ''Ortsteile'' (градски единици) се делови на градот Гербштет:
Стоболка

Стоболка или европска стоболка (науч. ''Spermophilus citellus'') — вид животно од семејството на вервериците. Заедно со дамчестата стоболка (''Spermophilus suslicus'') се единствени претставници на родот стоболки (''Spermophilus'') во Европа.
1 Опис
Стоболката расте до должина од 20 см и тежи помеѓу 200 и 400 грама. Таа е дневно животно и живее во колонии од поединечни дувла на пасишта и тревнати косини. Денски излегува за да храни, и тоа претежно со семиња, фиданки, корења и наземни безрбетници. Секоја колонија има стоболка што чува стража и им дава звучен сигнал на останатите кога наодаѓа некоја опасност.
Стоболката спие зимски сон помеѓу есента и месец март, зависно од климата. За презимувањето се подготвува со таложење на кафеава маст во подоцнежниот дел на летото.
Во раниот дел од летото стоболката раѓа 5-8 младенчиња.
2 Распределба
Стоболката е присутна ширум источна европа, од јужна Украина до Мала Азија, Австрија, Чешка, Романија, Бугарија, Република Македонија, Грција и на север до Полска.
3 Во Република Македонија
Во Република Македонија е застапен подвидот македонска стоболка (''Spermophillus citellus karamani'') која е строго заштитена со целосна забрана за лов. Препариран примерок на стоболка е изложен во Природонаучниот музеј на Македонија во Скопје. Се смета дека името го добила поради нејзините разновидни лековити својства во народната медицина (фиг. дека лечи „сто болести“).
Стоболката е претежно застапена во брегалничкиот регион.
Јужен Харц

Јужен Харц (|Südharz) — општина во округот Мансфелд-Јужен Харц, во Саксонија-Анхалт, Германија. Била создадена на 1 јануари 2010 со спојување на поранешните општини Бенунген, Брајтенштајн, Брајтунген, Дитерсдорф, Дребсдорф, Хајнроде, Хаин, Клајнлајнунген, Квестенберг, Росла, Ротлебероде, Швенда и Уфтрунген. Викероде и Штолберг се приклучиле во септември 2010.
Росла

Росла (|Roßla) — село и поранешна општина во округот Мансфелд-Зидхарц, во Саксонија-Анхалт, Германија. Од 1 јануари 2010 е дел од општината Зидхарц. Од 1706-1803, Росла била седиште на Штолберг-Росла.
Штолберг-Росла

Грофовијата Штолберг-Росла (|Grafschaft Stolberg-Roßla) било грофовија на Светото Римско Царство. Престолнината била во Росла, сега во Саксонија-Анхалт, Германија.
Штолберг-Росла се издвоила како дел од Штолберг-Штолберг во 1706. Била приморана да прифати патронство на Електорат Саксонија во 1738. Штолберг-Росла било припоено кон Саксонија во 1803, но преминала кон Кралство Прусија во 1815. Иако територијата понатаму била администрирана во рамките на Провинција Саксонија, грофовите ги задржале своите поседи до 1945. Во 1893, тие станале Принцови на Штолберг-Росла.
1 Поврзано
* Династија Штолберг
2 Наводи
**
Список на реки во Саксонија-Анхалт

Список на реки во Саксонија-Анхалт, Германија:
1 А
* Ајне
* Алер
* Алербах
* Алте Елба
2 Б
* Бауернграбен (Оре)
* Бебер (Оре)
* Боде
* Борн-Дорстер-Бек
* Безе Зибен
* Браунес Васер
* Бремке
* Брумбах (Випер)
* Брумекебах
* Бишенграбен
3 В
* Ванборн
* Валбке
* Ваневе
* Варме Боде
* Вајда/Кверне
* Вајсе Елстер
* Ветау (Зале)
* Випер (Зале)
* Вормке
* Вирде (Залца)
* Вустровер Думе
4 Г
* Гајзел (река)
* Глазебах (Бауернграбен)
* Глазебах (Зелке)
* Голдбах (Боде)
* Гона (Хелме)
* Грефингриндер Тајх (Абфлус)
* Грефингриндер Тајх (Цуфлус)
* Гросе Зилце
* Гросе Вилде
* Гросер Грабен и Шифграбен
5 Е
* Екер
* Еле
* Елба
* Елербах (Зале)
6 З
* Залца (Зале)
* Залцведелер Думе
* Заре (Берде)
* Заутал (Хасел)
* Зелке
* Зелеграбен
* Зилце (Елба)
* Зале
7 И
* Иле
* Илзе (Окер)
8 Ј
* Јагдхаусбах (Кребсбах)
* Јецел (река)
9 К
* Калте Боде
* Кацзолбах
* Кларе Грете
* Клајне Зилце
* Клинке (река)
* Косите
* Кребсбах (Зелке)
* Кунстајх Нојдорф (Бах)
10 Л
* Лавеке
* Лајне (Ајне)
* Лајне (Хелме)
* Лоса (Унштрут)
* Луде (Тира)
* Лупбоде
* Лупе (река)
11 М
* Милде-Бизе-Аланд
* Менхсбах (Голдбах)
* Мулде (река)
* Мурмелбах (Хасел)
12 Н
* Нуте (Анхалт)
13 О
* Ојлеграбен
* Оре
14 П
* Пелце
* Пфингствизенграбен
* Пулфербах (Зелке)
* Пурниц
15 Р
* Рапбоде
* Рајде (Вајсе Елстер)
* Роне (Хелме)
* Росел (Елба)
* Роте Веле (Випер)
16 Т
* Тангелншер Бах
* Тангер (река)
* Тарнефицер Елба
* Таубе (река)
* Тојфелсбах (Голдбах)
* Тојфелсгрундбах (Зелке)
* Тира (река)
* Титанбах
17 У
* Ухте (Бизе)
* Уленбах (Зелке)
* Гросер Уленбах
* Унштрут
18 Ф
* Флајшбах (Шленце)
* Фриденсталбах
* Фуне
19 Х
* Хадеборн
* Хагенбах (Хасел)
* Харслебер Бах
* Хасел (Рапбоде)
* Хафел
* Хелме
* Холтеме
20 Ц
* Ците
* Цилирбах
21 Ш
* Шибексбах
* Шленце
* Шмерленбах (Тојфелсбах)
* Шнаудер
* Шроте
* Шварце Елстер
* Швефелбах (Зелке)
* Швајницер Флис
* Шефербах (Уленбах)
* Штајнфуртбах (Зелке)
* Штокбах
Алштет-Калтенборн

Алштет-Калтенборн (|Allstedt-Kaltenborn) — поранешна општинска заедница во округот Мансфелд-Зидхарц, во Саксонија-Анхалт, Германија. Се наоѓала источно од Зангерхаузен. Седиштето на општинската заедница било во Алштет. Била распуштена на 1 јануари 2010.
Општинската заедница Алштет-Калтенборн се состоела од следниве општини: